Cătălin Ioniță a fost înlocuit de la conducerea Inspectoratului General al Poliției Române (IGPR), Ministerul Afacerilor Interne (MAI) susținând că Ioniță a cerut a cerut ministrului Carmen Dan să fie schimbat din funcție, invocând motive persoane. Ioniță va fi înlocuit cu șeful Poliției de Frontieră, Ioan Buda. Cătălin Ioniță conducea Poliția Română din luna ianuarie, când l-a înlocuit pe Bogdan Despescu, demis în urma scandalului izbucnit după arestarea polițitului Eugen Stan, cercetat după ce a agresat sexual mai mulți copii.

Decizia de schimbare a șefului Poliției Române a fost publicată marți în Monitorul Oficial, scrie News.ro.

Ministerul Afacerilor Interne susține, într-un comunicat de presă, că chestorul Cătălin Ioniță a fost înlocuit la cererea sa, care a invocat motive personale.

În locul lui Cătălin Ioniță, a fost propus fostul șef al Poliției de Frontieră Ion Buda.

"Șeful Poliției Române, chestor principal de poliție Cătălin Ioniță, a solicitat ministrului afacerilor interne încetarea împuternicirii în funcția de inspector general al Poliției Române. Solicitarea a fost motivată de considerente personale. Conform prevederilor legale, ministrul afacerilor interne, Carmen Dan, a transmis documentele Prim-ministrului Guvernului României împreună cu propunerea de împuternicire în funcția de inspector general al Poliției Române a chestorului general de poliție Ioan Buda, fostul șef al Poliției de Frontieră”, transmite marți Ministerul Afacerilor Interne.

Cătălin Ioniță a fost împuternicit în funcția de șef al Poliției Române în 17 ianuarie, când l-a înlocuit pe Bogdan Despescu, demis în urma scandalului izbucnit după arestarea polițitului Eugen Stan, cercetat după ce a agresat sexual mai mulți copii.